Tartu Laulupeomuuseumis näidatakse klaveritoole ja klaverite noodipulte 07. jaan
Kolmapäeval, 8. jaanuaril kell 17 avatakse Tartu Laulupeomuuseumis (Jaama 14) näitus „Klaveritoolid ja klaverite noodipuldid läbi aegade".
Näitus on valminud Eesti Rahvusliku Klaverimuuseumi ja Tartu Laulupeomuuseumi koostöös.
Esinevad Alo Põldmäe ja Tartu H. Elleri nim. Muusikakooli klaveriõpilased.
Näitus annab põgusa ülevaate klaveritega seotud, kuid tagaplaanil olevatest objektidest – klaveritoolidest ja tiibklaverite noodipultidest. Teadaolevalt on sellelaadne väljapanek Eestis esmakordne. Vanimad näituse eksponaadid pärinevad 19. sajandi keskelt, uuemad 1970. aastaist ja 21. sajandi algusest.
Näituse koostaja ja tekstide autor Alo Põldmäe.
Näitus jääb avatuks 4. veebruarini.